Pravda

Moja je obitelj

kao hrvatska vlada,

svatko se u njoj brine

za svoja prava.

Premijer je tata

on zaduženja dijeli,

radu i redu

on se veseli.

Mama je ministrica

okoliša i zdravlja

čisti i sprema,

zdravu hranu spravlja.

Stariji brat se

od teškog rada sklanja,

al je zato prepun znanja,

on je naš ministar obrazovanja.

Za sport je u kući zadužen

moj mlađi brat,

kad ga tata učit tjera,

uvijek izbije rat.

Ministrica pravde je sestra moja,

kad nije sve kako poželi,

ona nije svoja.

A meni su tako,

nisam imao sreće,

dodijelili ministarstvo

koje nitko neće.

Pripalo je meni

Ministarstvo

poslušnosti i rada.

Gdje su moja prava?

Kakva je to vlada?

Osnovna škola u Đulovcu

(POŠ Bastaji)

Učitelj: Anđelina Papac

Učenik: Leon Jaković

Razred: VII.

LITERARNI OSTVARAJ